
Қостанай облысы әкімдігінің «Қостанай облысында халықты
 сауда алаңымен қамтамасыз етудің ең төменгі нормативін бекіту туралы» қаулы жобасын қабылдаудың ықтимал қоғамдық-саяси, құқықтық, ақпараттық және өзге де салдарын
БАҒАЛАУ


1. Қоғамдық-саяси салдарын бағалау:
Қаулы жобасын қабылдау Қостанай облысының аумағында халықты сауда алаңымен қамтамасыз етудің ең төменгі нормативін белгілеуге бағытталған, бұл сауда инфрақұрылымының даму деңгейін және халықтың сауда объектілеріне қажеттілігін бағалауға бірыңғай тәсілді қамтамасыз етуге мүмкіндік береді. Ұсынылып отырған нормаларды іске асыру сауда объектілерін орналастыруды неғұрлым ұтымды жоспарлауға, халық үшін сауда қызметтерінің қолжетімділігін арттыруға және облыстың елді мекендеріндегі сауда инфрақұрылымының теңгерімді дамуына ықпал ететін болады. Қоғамдық-саяси салдарлардың теріс әсері күтілмейді.

2. Құқықтық салдарын бағалау:
Қаулы жобасы Қазақстан Республикасының жергілікті мемлекеттік басқару, сауда қызметін реттеу, қала құрылысы және кәсіпкерлік саласындағы заңнамасына сәйкес әзірленді. Халықты сауда алаңымен қамтамасыз етудің ең төменгі нормативін белгілеу Қостанай облысының аумағындағы сауда объектілерін дамытуды жоспарлау және реттеу кезінде бірыңғай тәсілді қолдануға мүмкіндік береді. Жобаны қабылдау Қазақстан Республикасының заңнамасында көзделмеген қосымша құқықтық шектеулердің туындауына әкеп соқпайды.

3. Ақпараттық салдарын бағалау:
Халықты сауда алаңымен қамтамасыз етудің ең төменгі нормативін бекітуге байланысты барлық мүдделі құрылымдар арасында ақпараттық-түсіндіру жұмыстарын жүргізу қажеттілігі туындайды. Ақпараттандыру сауда инфрақұрылымын дамыту және сауда объектілерін орналастыруды жоспарлау кезінде белгіленген нормативті қолдану тәртібін бірыңғай түсінуді қамтамасыз етуге мүмкіндік береді.

4. Өзге де салдарын бағалау:
Қаулы жобасын қабылдау сауда инфрақұрылымын жоспарлау жүйесін жетілдіруге, сауда объектілерін ұтымды орналастыруға және халықтың сауда алаңдарымен қамтамасыз етілу деңгейін арттыруға ықпал ететін болады. Ең төменгі нормативті белгілеу облыс елді мекендерін одан әрі дамыту кезінде халықтың нақты санын және сауда объектілеріне деген қажеттілікті ескеруге мүмкіндік береді. Сонымен қатар, жобаны іске асыру бөлшек сауданың теңгерімді дамуына жағдай жасауға, халық үшін тауарлар мен көрсетілетін қызметтердің қолжетімділігін арттыруға және кәсіпкерлік субъектілерін дамыту үшін қолайлы жағдайлар қалыптастыруға ықпал ететін болады.

